Vetnamda matematika bo‘yicha o‘tkazilgan SINGA olimpiadasida o‘zbekistonlik maktab o‘quvchilari muvaffaqiyatli ishtirok etishdi. Xalqaro olimpiadada O‘zbekiston jamoasi 1 oltin va 4 bronza, jami 5ta medal olishgan. Olimpiadada quyidagi o‘quvchi bolalar sovrindor bo‘lishdi:  Feruz O‘ktamov - oltin medal, Genesis Education maktabi;  Muhammadamin Raxmonberdiyev - bronza, Lider ta’lim maktabi;  Sevinch Raimberdiyeva - bronza, Genesis Education maktabi;  Samira Xodjabayeva - bronza, Genesis Education maktabi;  Timur Insavaliyev - bronza, Lider ta’lim maktabi. Shu yilning sentabr oyida Hongkongda bolalar o‘rtasida matematika fani bo‘yicha o‘tkazilgan xalqaro olimpiadada ishtirok etgan O‘zbekiston vakillari 8ta medal (1 oltin, 2 kumush va 5 bronza) olishga muvaffaq bo‘lishgandi.